b'\n_START_ARTICLE_\nHoney (Bobby Russells sang)\n_START_PARAGRAPH_\n\xc2\xabHoney\xc2\xbb, ogs\xc3\xa5 kjent som \xc2\xabHoney (I Miss You)\xc2\xbb er en amerikansk sang med melodi og tekst av Bobby Russell. Han produserte den f\xc3\xb8rst med forhenv\xc3\xa6rende medlem av The Kingston Trio, Bob Shane. S\xc3\xa5 ga han sangen til den amerikanske vokalisten Bobby Goldsboro. Den ble utgitt p\xc3\xa5 hans tiende album Honey.\n_START_SECTION_\nHandling\n_START_PARAGRAPH_\nSangens protagonist s\xc3\xb8rger over sin avd\xc3\xb8de kj\xc3\xa6reste, begynner med at han ser p\xc3\xa5 et tre i hagen, husker at \xc2\xabit was just a twig\xc2\xbb den dagen da de plantet det sammen og reflekterer over deres forhold f\xc3\xb8r han vender til den dagen \xc2\xabthe angels came\xc2\xbb.\n_START_SECTION_\nBakgrunn\n_START_PARAGRAPH_\nEn dag i begynnelsen av 1968 satt Bobby Goldsboro i sin leilighet i Nashville, Tennessee, da Larry Henley (falsettsangeren i The Newbeats) gikk inn for \xc3\xa5 snakke med ham. Larry Henley sa at han nettopp hadde h\xc3\xb8rt en fin ny sang som Bobby Russell hadde spilt for ham. Bobby Russells kontor p\xc3\xa5 Acuff-Rose l\xc3\xa5 p\xc3\xa5 den andre siden av gaten fra der Goldsboro bodde. Russell spilte s\xc3\xa5 sangen, \xc2\xabHoney\xc2\xbb, for Larry Henley og Bobby Goldsboro p\xc3\xa5 gitar. P\xc3\xa5 slutten av sangen sa Henley: \xc2\xabDet var en fin sang. Var den ikke vakker?\xc2\xbb eller ord med samme betydning. Goldsboro syntes kun \xc2\xabhvis det er det som gj\xc3\xb8r deg glad, s\xc3\xa5 okay\xc2\xbb, men sangen \xc2\xabgjorde ingenting for ham\xc2\xbb, mintes han senere. Goldsboro gikk s\xc3\xa5 tilbake til sin leilighet, og det var det._NEWLINE_Noen f\xc3\xa5 uker senere var han sammen med sin nye produsent Bob Montgomery (Hans produsent frem til da, Jack Gold, hadde produsert \xc2\xabLittle Things\xc2\xbb, \xc2\xabSee the Funny Little Clown\xc2\xbb  og flesteparten av hans sanger f\xc3\xb8r 1968). Montgomery og Goldsboro satt og tenkte p\xc3\xa5 nye sanger som han kunne synge. S\xc3\xa5, som en ironisk vri p\xc3\xa5 hendelsene, tok Montgomery ham med til Russells kontor igjen, og de tre tenkte sammen. Goldsboro sa: \xc2\xabHva med den... sangen du spilte for meg forleden dag?\xc2\xbb Og Russell sa: \xc2\xabDu mener, \xc2\xabHoney\xc2\xbb?\xc2\xbb. Goldsboro svarte: \xc2\xabJa, jeg tror det\xc2\xbb. S\xc3\xa5 Russell spilte den for Montgomery og Goldsboro med en annen gitar, og den bare \xc2\xabslo dem ned\xc2\xbb. Goldsboro var henrykt. Han spurte Russell om han kunne synge sangen som en mulighet for en ny hit. Russell fortalte ham imidlertid at Bob Shane fra The Kingston Trio allerede hadde spilt den inn p\xc3\xa5 plate. Den hadde allerede blitt spilt litt p\xc3\xa5 radiostasjonene. Russell fortalte at den l\xc3\xa5 p\xc3\xa5 Top 20 p\xc3\xa5 platelisten i Texas, hvor Shane var fra. Russel fortalte Goldsboro at han kunne fors\xc3\xb8ke sangen hvis Shanes plate floppet. Heldigvis skjedde ingenting for Shane. S\xc3\xa5 spilte Bobby Goldsboro inn sangen. Den ble utgitt p\xc3\xa5 singlen United Artists UA\xc2\xa050283 24. februar 1968. Sangen ble arrangert av Don Tweedy. Produsenter var Bob Montgomery og Bobby Goldsboro. B-siden var \xc2\xabDanny\xc2\xbb._NEWLINE_\xc2\xabHoney\xc2\xbb l\xc3\xa5 som en nummer \xc3\xa9n-hit i fem uker p\xc3\xa5 Billboard Hot 100-listen i 1968.\n_START_SECTION_\nMottagelse\n_START_PARAGRAPH_\nThe Cincinnati Enquirer rapporterte at sangen jevnlig forekommer p\xc3\xa5 \xc2\xabverste sanger noensinne\xc2\xbb-lister, og i april 2006 utnevnte CNNs Todd Leopold den til \xc2\xabThe Worst Song of All Time\xc2\xbb Ikke dessto mindre, i 1970-\xc3\xa5rene da radiodisc jockeyen Tony Blackburn gikk igjennom en skilsmisse fra sin hustru Tessa Wright, spilte han regelmessig \xc2\xabHoney\xc2\xbb og kommenterte live p\xc3\xa5 luften hvor meget han savnet sin hustru. Den ble parodisert i mockumentarien Smashie and Nicey: The End of an Era.\n_START_SECTION_\nNorske versjoner\n_START_PARAGRAPH_\nYngvar Numme og Simon Hagquist har skrevet norske tekster. Nummes versjon b\xc3\xa6rer tittelen \xc2\xabDa du var min\xc2\xbb. Hagquists versjon heter \xc2\xabElskling\xc2\xbb.'